**ชื่อเรื่อง** การพัฒนารูปแบบการจัดการเรียนรู้เพื่อส่งเสริมทักษะการอ่านภาษาอังกฤษ

เพื่อความเข้าใจและการคิดวิเคราะห์ สำหรับนักเรียนชั้นประถมศึกษาปีที่ 6

**ผู้วิจัย** นางจิรพรรณ นาคแย้ม

**หน่วยงาน** โรงเรียนหลักเมืองมหาสารคาม อำเภอเมือง จังหวัดมหาสารคาม

**บทคัดย่อ**

การวิจัยครั้งนี้มีความมุ่งหมายเพื่อ 1) พัฒนาและหาประสิทธิภาพรูปแบบการจัดการเรียนรู้

เพื่อส่งเสริมทักษะการอ่านภาษาอังกฤษเพื่อความเข้าใจและการคิดวิเคราะห์ สำหรับนักเรียนชั้นประถมศึกษา

ปีที่ 6 และ 2) ประเมินประสิทธิผลรูปแบบการจัดการเรียนรู้เพื่อส่งเสริมทักษะการอ่านภาษาอังกฤษเพื่อ

ความเข้าใจและการคิดวิเคราะห์ สำหรับนักเรียนชั้นประถมศึกษาปีที่ 6 การวิจัยครั้งนี้เป็นการวิจัยและพัฒนา (Research and Development) โดยมีขั้นตอนการดำเนินการ 4 ขั้นตอน ดังนี้ ขั้นตอนที่ 1 ศึกษาและวิเคราะห์ข้อมูลพื้นฐานขั้นตอนที่ 2 ออกแบบและพัฒนารูปแบบการจัดการเรียนรู้ขั้นตอนที่ 3 นำรูปแบบ

การจัดการเรียนรู้ไปใช้ขั้นตอนที่ 4 ประเมินประสิทธิผลรูปแบบการจัดการเรียนรู้ ประชากร ได้แก่ นักเรียนชั้นประถมศึกษาปีที่ 6 โรงเรียนหลักเมืองมหาสารคาม อำเภอเมือง จังหวัดมหาสารคาม สำนักงานเขตพื้นที่การศึกษาประถมศึกษามหาสารคาม เขต 1 ภาคเรียนที่ 2 ปีการศึกษา 2560 จำนวน 9 ห้องเรียน จำนวน 360 คน นักเรียนในแต่ละห้องคละความสามารถคือ เก่ง ปานกลาง และอ่อน กลุ่มตัวอย่าง ได้แก่ นักเรียนชั้นประถมศึกษาปีที่ 6/3 โรงเรียนหลักเมืองมหาสารคาม อำเภอเมือง จังหวัดมหาสารคาม สำนักงานเขตพื้นที่การศึกษาประถมศึกษามหาสารคาม เขต 1 ภาคเรียนที่ 2 ปีการศึกษา 2560 จำนวน 40 คน ที่เลือกมาโดยการสุ่มแบบกลุ่ม (Cluster Random Sampling) ซึ่งแต่ละห้องมีการจัดชั้นเรียนแบบคละความสามารถ และมีหน่วยเป็นห้องเรียน

ผลการวิจัยพบว่า

1. รูปแบบการจัดการเรียนรู้เพื่อส่งเสริมทักษะการอ่านภาษาอังกฤษเพื่อความเข้าใจและการคิดวิเคราะห์ สำหรับนักเรียนชั้นประถมศึกษาปีที่ 6 มีชื่อเรียกว่า (CEASA Model) มีองค์ประกอบของรูปแบบ 6 องค์ประกอบ ได้แก่ 1) หลักการ เน้นผู้เรียนบูรณาการความรู้เดิมกับความรู้ใหม่ผ่านการปฏิบัติกิจกรรมร่วมมือกันเรียนรู้ที่เน้นการอ่านภาษาอังกฤษเพื่อความเข้าใจและการคิดวิเคราะห์นำไปสู่การสร้างความรู้ด้วยตนเองอย่างมีระบบ 2) วัตถุประสงค์ เพื่อพัฒนาความสามารถในการอ่านภาษาอังกฤษเพื่อความเข้าใจและความสามารถในการคิดวิเคราะห์ สำหรับนักเรียนระดับประถมศึกษาปีที่ 6 3) เนื้อหา ได้แก่ สาระการเรียนรู้ในรายวิชาภาษาอังกฤษพื้นฐาน หน่วยการเรียนรู้ The environment และหน่วยการเรียนรู้ Places 4) กระบวนการจัดการเรียนรู้ประกอบด้วย 5 ขั้น คือ (1) สร้างความสนใจด้วยสถานการณ์ที่คุ้นเคย (Concentrating on familiar issues: C) (2) นำเสนอความรู้ใหม่ (Engaging in new knowledge: E) (3) วิเคราะห์ภาษา (Analyzing texts: A) (4) ฝึกภาษาและวิเคราะห์แบบอิสระ (Setting free practices: S) (5) ประเมินผล (Assessing: A) 5) การวัดและประเมินผล 2 ด้าน คือ ทักษะการอ่านภาษาอังกฤษเพื่อความเข้าใจและการคิดวิเคราะห์ 5 ด้าน ได้แก่ การจับคู่ การจำแนกประเภท การวิเคราะห์หาที่ผิดพลาด การสรุปความ และการประยุกต์ และ 6) เงื่อนไขสำคัญในการนำรูปแบบการจัดการเรียนรู้ไปใช้ให้ประสบผลสำเร็จ ประกอบด้วย ผู้เรียนต้องมีความกระตือรือร้นในการบูรณาการความรู้เดิมกับความรู้ใหม่ในการเรียนรู้ ใช้สถานการณ์ที่คุ้นเคยกระตุ้นความสนใจให้ผู้เรียนที่มีความสามารถแตกต่างกันได้เรียนรู้ร่วมกัน เลือกเนื้อหาที่ผู้เรียนสนใจและเชื่อมโยงสัมพันธ์กับชีวิตประจำวัน ตลอดทั้งมีประเด็นให้คิดวิเคราะห์ ในด้านการจับคู่ จำแนกประเภท วิเคราะห์หาที่ผิดพลาด สรุปความ และประยุกต์ พบว่ารูปแบบการจัดการเรียนรู้เพื่อส่งเสริมทักษะการอ่านภาษาอังกฤษเพื่อความเข้าใจและการคิดวิเคราะห์ สำหรับนักเรียนชั้นประถมศึกษาปีที่ 6

มีประสิทธิภาพ เท่ากับ 82.26/83.08

2. ประสิทธิผลของรูปแบบการจัดการเรียนรู้ พบว่า 2.1) นักเรียนที่เรียนโดยใช้รูปแบบการจัด

การเรียนรู้เพื่อส่งเสริมทักษะการอ่านภาษาอังกฤษเพื่อความเข้าใจและการคิดวิเคราะห์ สำหรับนักเรียน

ชั้นประถมศึกษาปีที่ 6 (CEASA Model) มีความสามารถในการอ่านภาษาอังกฤษเพื่อความเข้าใจและการคิดวิเคราะห์หลังเรียนสูงว่าก่อนเรียนอย่างมีนัยสำคัญทางสถิติที่ระดับ .05 2.2) นักเรียนที่เรียนโดยใช้รูปแบบ

การจัดการเรียนรู้เพื่อส่งเสริมทักษะการอ่านภาษาอังกฤษเพื่อความเข้าใจและการคิดวิเคราะห์ สำหรับนักเรียนชั้นประถมศึกษาปีที่ 6 มีความพึงพอใจต่อรูปแบบการจัดการเรียนรู้เพื่อส่งเสริมทักษะการอ่านภาษาอังกฤษเพื่อความเข้าใจและการคิดวิเคราะห์ สำหรับนักเรียนชั้นประถมศึกษาปีที่ 6 ในภาพรวมอยู่ในระดับมากที่สุด

( = 4.66, S.D. = 0.47) ส่วนความพึงพอใจรายด้านที่มีคะแนนเฉลี่ยสูงที่สุดคือด้านบรรยากาศในการเรียนรู้ ( = 4.70, S.D. = 0.45)